Kokpit pesawat mengandungi peralatan yang biasanya terdiri daripada apa yang dipanggil "papan pemuka", serta alat-alat kawalan yang membolehkan juruterbang menerbangkan pesawat. Di dalam kebanyakan pesawat komersil, sebuah pintu mengasingkan kokpit daripada petak-petak penumpang. Selepas serangan-serangan penganas 11 September 2001, semua sistem penerbangan utama telah mengambil langkah-langkah untuk mengukuhkan kokpit supaya perampas-perampas pesawat tidak dapat masuk.